Anomala

se Systematisk inndeling

Anomala er en meget artsrik slekt av biller som hører til underfamilien praktskarabider (Rutelinae) i familien skarabider (Scarabaeidae).

Utseende 
Stort sett middelsstore (gjerne 6-12 millimeter), mer eller mindre metallisk fargede skarabider. Denne slekten kjennes på en temmelig bred kroppsform, mange av artene er metallisk grønnlige. Kroppen er vanligvis blank, og spredt hårete. Sett ovenfra er de bredest bak midten. Beina er middels lange, forholdsvis slanke. Antennen er noe forenklet sammenlignet med de fleste andre Scarabaeoidea, køllen består gjerne av 2-3 korte lameller.

Levevis 
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse 
Slekten er utbredt i alle verdensdeler bortsett fra de kaldeste områdene.

Systematisk inndeling 

Ingen har forsøkt en revisjon av alle de over 1000 beskrevne artene. Det er sannsynlig at slekten er en parafyletisk gruppe og at artene burde vært fordelt på flere slekter.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Praktskarabider, Rutelinae MacLeay, 1819
 Stammen Anomalini Mulsant, 1842
 Slekten Anomala Leach, 1819 – ca. 1200 arter
 I Europa:
 Anomala ausonia Erichson, 1847
 Anomala devota (Rossius, 1790)
 Anomala dubia (Scopoli, 1763)
 Anomala errans (Fabricius, 1775)
 Anomala matzenaueri Reitter, 1918
 Anomala osmanlis Blanchard, 1850
 Anomala quadripunctata (Olivier, 1789)
 Anomala solida Erichson, 1847
 Anomala vitis (Fabricius, 1775)

Kilder 
 Fauna Europaea Web Service Version 2.4 (2011) Utbredelsesdatabase over europeiske dyr
 Generic Guide to New World Scarab Beetles - Anomala

Eksterne lenker 
 

Praktskarabider
Biller formelt beskrevet i 1819
Dyr formelt beskrevet av William Elford Leach